Føroysk fiskivinna er komin framat grundleggjandi valum. Uppisjóvarfiskaríið liggur í avtaluloysi, botnfiskastovnarnir eru søguliga lítlir, línu og útróðrarflotin er álvarsliga hóttur. Samstundis spankulerar landsstýrsmaðurin í fiskivinnumálum sum ein havsins harri, og býtir út almennu ognirnar til tey sum trúliga krúpa fyri valdinum, við lyftum um stuðul til næsta val. Er hettar leiðin at uppala stoltar veiðumenn? Er hettar kósin fyri fiskivinnutjóðina Føroyar. Lat tað beinanvegin vera sagt at eg taki undir við einum miðvísum stovnsrøktarpolitikki, og haldi eg at Tjóðveldið hevur slóðað fyri eini hugburðsbroyting í meginpartinum av politisku skipanini, og almenninginum við. Hinvegin er einki at ivast í at júst” ábyrgdarfulli” fiskivinnupolitikkurin, hevur stygt manga sterka og trúgva tjóðveldisfamilju frá flokkinum.